Document ID: 32007D0451

РЕШЕНИЕ НА СЪВЕТА
от 30 май 2007 година
за сключване на споразумение между Европейската общност и правителството на Украйна за търговия с определени стоманени продукти
(2007/451/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133 във връзка с член 300, параграф 2 от него,
като взе предвид предложението на Комисията,
като има предвид, че:
(1)
Споразумението за партньорство и сътрудничество между Европейските общности и техните държави-членки и Украйна (1) влезе в сила на 1 март 1998 г.
(2)
Търговията с определени стоманени продукти се урежда в дял III от посоченото споразумение, с изключение на член 14 от него, както и от разпоредбите на споразумение за количествените договорености.
(3)
За периода 1995-2001 г. търговията с определени стоманени продукти бе предмет на споразумения между страните, а през 2002 г., 2003 г. и до 19 ноември 2004 г. - на специални договорености. На 19 ноември 2004 г. бе сключено допълнително споразумение, обхващащо периода до 31 декември 2004 г. След това бе сключено споразумение, обхващащо периода 2005-2006 г.
(4)
С решение от 13 ноември 2006 г. (2) Съветът оправомощи Комисията да започне преговори с цел подновяване на споразуменията за търговия с определени стоманени продукти, сключени между Европейската общност, от една страна, и Украйна, от друга страна.
(5)
След приемане на посоченото решение между страните бе договорено ново споразумение, обхващащо периода до 31 декември 2007 г. и следващите години.
(6)
Споразумението следва да бъде одобрено,
РЕШИ:
Член 1
1. Споразумението между Европейската общност и правителството на Украйна за търговия с определени стоманени продукти се одобрява от името на Общността.
2. Текстът на споразумението е приложен към настоящото решение.
Член 2
Председателят на Съвета е оправомощен да посочи лице(а), упълномощено(и) да подпише(ат) споразумението от името на Общността.
Съставено в Брюксел на 30 май 2007 година.

Labels: 1
5
3
18
15